Държавен вестник, бр. 89, 2011 г., стр. 31

БРОЙ  89	
Д Ъ Р Ж А В Е Н  В Е С Т Н И К 	
СТР.  31  
и с мека седалка, която свири при натиск, и с 
облегалка с форма на сърце и седалка, изработена 
от пластмаса, облицовани с изкуствен материал, с 
отпечатани анимационни герои на „Уолт Дисни“ 
не отговарят на изискванията на БДС 71-1:2011, 
т. 4.10.1c и т. 8.18.3, тъй като липсва застопоря­
ващ механизъм или заключващ механизъм и 
разстоянието между движещите се части, които 
извършват ножицоподобно движение, е по-малко 
от 12 мм, поради което стоките представляват 
риск за здравето на рисковата група потребите­
ли – децата, нареждам:
1. Забранявам вноса, износа, възмездното или 
безвъзмездното пускане на пазара на следните два 
модела детски сгъваеми столчета, с етикети на 
български език, с посочен произход: КНР, състав: 
пластмаса и метал, представляващи сериозен 
риск и опасност за здравето на потребителите, 
съответно:
 – детско сгъваемо столче без търговска марка, 
с метална рамка – тръбна конструкция, оцветена 
в различни цветове: жълт, син, червен, розов, с 
мека облегалка с форма на сърце, с мека седалка, 
която свири при натиск, облицовани с изкуствен 
материал, с отпечатани анимационни герои на 
„Уолт Дисни“;
 – детско сгъваемо столче без търговска марка, 
с метална рамка – тръбна конструкция, оцветена 
в черен цвят и с облегалка с форма на сърце и 
седалка, изработена от пластмаса, с отпечатани 
анимационни герои на „Уолт Дисни“.
2. Вносителите и дистрибуторите да организи­
рат незабавното и ефективно изтегляне от пазара 
и изземването от потребителите на описаните в 
заповедта стоки по реда, условията и в срокове­
те, визирани в Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки, и да отправят пре­
дупреждения към потребителите за рисковете, 
които стоките съдържат.
3. На основание чл. 74 във връзка с чл. 60, 
ал. 1 АПК допускам предварително изпълнение 
на заповедта с цел да не се допусне увреждане 
на здравето на потребителите.
4. Разходите по складиране, транспорт, изтег­
ляне от пазара, изземването от потребителите и 
тяхното обезщетяване са за сметка на произво­
дителите, вносителите и дистрибуторите.
Заповедта може да се обжалва чрез председа­
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател: Ал. Масларски
12040
АГЕНЦИЯ ПО ГЕОДЕЗИЯ, 
КАРТОГРАФИЯ И КАДАСТЪР
ЗАПОВЕД № РД-18-48
от 12 октомври 2011 г.
На основание чл. 49, ал. 1 ЗКИР одобрявам 
кадастралната карта и кадастралните регистри 
за територията на район „Надежда“, Столична 
община, област София. 
Кадастралната карта и кадастралните регистри 
са приети с протокол от 28.01.2010 г.  на Службата 
по геодезия, картография и кадастър – София.
Заповедта да се съобщи на заинтересуваните 
лица по реда на чл. 35, ал. 3 ЗКИР.
Заповедта подлежи на обжалване в 30-дневен 
срок от обнародването є в „Държавен вестник“ по 
реда на чл. 49, ал. 2 ЗКИР пред административния 
съд по местонахождението на имота.
Кадастралната карта и кадастралните регистри 
влизат в сила за имотите, които не са засегнати 
от подадените до съда жалби, след изтичане на 
срока за обжалване на заповедта.
Изпълнителен директор: Ал. Лазаров
12026
ЗАПОВЕД № РД-18-49
от 14 октомври 2011 г.
На основание чл. 49, ал. 1 ЗКИР одобрявам 
кадастралната карта и кадастралните регистри 
за землището на Ботевград,  община Ботевград, 
област София.
Кадастралната карта и кадастралните регистри 
са приети с протокол от 28.04.2010 г.  на Службата 
по геодезия, картография и кадастър  –  Софий­
ска област.
Заповедта да се съобщи на заинтересуваните 
лица по реда на чл. 35, ал. 3 ЗКИР.
Заповедта подлежи на обжалване в 30-дневен 
срок от обнародването є в „Държавен вестник“ по 
реда на чл. 49, ал. 2 ЗКИР пред административния 
съд по местонахождението на имота.
Кадастралната карта и кадастралните регистри 
влизат в сила за имотите, които не са засегнати 
от подадените до съда жалби, след изтичане на 
срока за обжалване на заповедта.
Изпълнителен директор: Ал. Лазаров
12027
СТОЛИЧНА ОБЩИНА
РЕШЕНИЕ № 616
от 6 октомври 2011 г.
В Направление „Архитектура и градоустрой­
ство“ на Столичната община е постъпило искане 
с входящ № ГР-94-00-227/2010 г. от Даниел Петров 
Марков и Пенка Николова Венкова за допускане 
изработване на подробен устройствен план – ИПР 
и ПЗ за ПИ № 45070, м. Лисичи дупки, и № 80001, 
м. Шуманица, землище с. Иваняне, район „Бан­
кя“, които попадат в неурегулирана територия.
Мотивираното предложение е прието от 
ОЕСУТ с протокол № ЕС-Г-94 от 2.11.2010 г., т. 
15. Със Заповед № РД-09-50-1758 от 05.11.2010 г. на 
главния архитект на Столичната община е допус­
нато изработване на подробен устройствен план.
Изпълнени са изискванията в мотивираното 
предписание за съгласуване на проекта с „ЧЕЗ 
Разпределение България“ – АД, „Софийска 
вода“ – АД, „БТК – АД, Експлоатация“. В съ­
ответствие с нормата на чл. 19, ал. 4 ЗУЗСО е 
представена справка за картотекираната расти­